CELEX: 62009CO0217
Language: ro
Date: 2010-12-17 00:00:00
Title: Ordonanța Curții (camera a șaptea) din 17 decembrie 2010. # Maurizio Polisseni împotriva Azienda Sanitaria Locale nº 14 VCO şi Antonio Giuliano. # Cerere având ca obiect pronunțarea unei hotărâri preliminare: Tribunale amministrativo regionale per il Piemonte - Italia. # Articolul 104 alineatul (3) primul paragraf din Regulamentul de procedură - Articolul 49 TFUE - Libertatea de stabilire - Sănătate publică - Farmacii - Proximitate - Aprovizionarea populației cu medicamente - Autorizație de înființare - Repartizarea teritorială a farmaciilor - Instituirea de limite întemeiate pe un criteriu al densității demografice - Distanța minimă dintre farmacii. # Cauza C-217/09.

Ordonanța Curții (Camera a șaptea) din 17 decembrie 2010 — Polisseni/Azienda Sanitaria Locale n° 14 VCO și Giuliano
      (Cauza C‑217/09)
      „Articolul 104 alineatul (3) primul paragraf din Regulamentul de procedură — Articolul 49 TFUE — Libertatea de stabilire — Sănătate publică — Farmacii — Proximitate — Aprovizionarea populației cu medicamente — Autorizație de înființare — Repartizarea teritorială a farmaciilor — Instituirea de limite întemeiate pe un criteriu al densității demografice — Distanța minimă dintre farmacii”
      Libertatea de stabilire — Restricții — Reglementare națională care impune o autorizație administrativă prealabilă pentru deschiderea și transferul farmaciilor într‑o
         anumită regiune (art. 49 TFUE) (a se vedea punctele 33 și 34 și dispozitiv 1 și 2)
      
      Obiectul 
      
         
               Cerere de pronunțare a unei hotărâri preliminare – Tribunale Amministrativo Regionale del Piemonte — Interpretarea articolelor
                  43, 152 și 153 CE — Deschidere de noi farmacii — Legislație națională care condiționează autorizarea pentru transferul sediului
                  unei farmacii de respectarea unei distanțe minime între o farmacie și alta
               
            Dispozitivul 
      
         
                  1)
               
               
                  
               
               
                  	Articolul 49 TFUE trebuie interpretat în sensul că nu se opune, în principiu, unei reglementări naționale, precum cea în discuție
                     în acțiunea principală, care impune limite la înființarea de farmacii, prevăzând că: 
                  
               
            –        în fiecare zonă farmaceutică poate fi înființată o singură farmacie, în principiu, pentru o cotă de 4 000 sau 5 000 de locuitori
         și 
      
      –        fiecare farmacie trebuie să respecte o distanță minimă în raport cu farmaciile deja existente, această distanță fiind, de
         regulă, de 200 de metri.
      
      
         
                  2)
               
               
                  
               
               
                  	Cu toate acestea, articolul 49 TFUE se opune unei astfel de reglementări naționale în măsura în care normele de bază de 4 000
                     sau de 5 000 de locuitori sau de 200 de metri împiedică, în orice zonă geografică ce prezintă caracteristici demografice particulare,
                     înființarea unui număr suficient de farmacii care să poată asigura un serviciu farmaceutic adecvat, aspect a cărui verificare
                     este de competența instanței naționale.